הפסטיבל התשיעי של יערות מנשה יתקיים בתאריכים 18-20 במאי, בלב אחד היערות היפים בארץ במרחב הביוספרי רמת מנשה. בפסטיבל יתקיימו במשך 3 ימים עשרות מופעים על גבי מספר במות ומתחמים מקבילים. עקב הביקוש המתגבר לכרטיסים, משתנה השנה הפסטיבל ומתרחב – מהבמות ועד למתחם הקמפינג, כאשר בין המתחמים והמופעים יקשטו את היער מגוון מופעי חוצות תיאטרליים וצבעוניים, ברוח פסטיבלי הרחוב, כשהיער משמש לתפאורה ולבמה. המוזיקאים המובילים בארץ יגיעו להשתתף עם אלבומים ומופעים חדשים, הפקות מקור ושיתופי פעולה מיוחדים יעלו לראשונה בפסטיבל, מופעי חו"ל ממגוון ארצות ותרבויות יתארחו ביער, היוצרים החדשים והמבטיחים ביותר בתקופתנו יתגלו על הבמות וכן ישתלבו אירועים ומיצגים רב תחומיים מעולם האמנות הפלסטית ואמנויות הבמה, הרצאות, סדנאות ופעילויות לגדולים ולקטנים. אירוע "חיבורים במרחב" שמתקיים בשבוע שלפני הפסטיבל ומציג שיתופי פעולה אמנותיים שנוצרים ביער, ישאיר את אותותיו ברחבי היער, עם התוצרים האמנותיים שיוצגו לראווה כתערוכה של ממש. מה בתכנית?
מנהלה: הפסטיבל יפתח לקהל הרחב החל מחמישי ה-18.5 אחר הצהריים, ויינעל ביום שבת ה-20.5, לפנות ערב.